Els itineraris culturals pel Castell d'Alaquàs obrin els actes de celebració del 12é aniversari de l'obertura del monument
26/02/2015

# Els itineraris culturals pel Castell d'Alaquàs obrin els actes de celebració del 12é aniversari de l'obertura del monument

*   26/02/2015
*   [Imprimir](#)
*   Compartir
*    https://www.alaquas.org/documento.asp?id\_do=14813

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14813%2F0&title=Ajuntament%20d%27Alaqu%C3%A0s.%20Premsa.Els%20itineraris%20culturals%20pel%20Castell%20d%27Alaqu%C3%A0s%20obrin%20els%20actes%20de%20celebraci%C3%B3%20del%2012%C3%A9%20aniversari%20de%20l%27obertura%20del%20monument)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14813/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/14813/26022015img_3341_Form_4.jpg)](https://www.alaquas.org/ficheros/documentos/2015/2/14813/26022015img_3341_Form_10.jpg "<a href='https://www.alaquas.org/ficheros/documentos/2015/2/14813/26022015img_3341_Form_10.jpg' target=_blank><i class='fa fa-external-link' aria-hidden='true'></i>.Els itineraris culturals pel Castell d'Alaquàs obrin els actes de celebració del 12é aniversari de l'obertura del monument</a>")

El Castell d'Alaquàs obri les seues portes per la nit per mostrar els seus racons a través d'itineraris culturals protagonitzats per l'autor Fernando Garrido i per la companyia Origami Teatre sota l'activitat "Nit de llegendes"

Alaquàs va començar a celebrar ahir dimecres 25 de febrer els actes commemoratius del 12é aniversari de l’obertura del Castell d’Alaquàs. “Nit de Llegendes” va omplir el Castell de màgia, història i teatre amb un itinerari cultural pels seus principals racons. Protagonitzades per les llegendes de Fernando Garrido, autor del llibre “Fábulas y leyendas del Castillo de Alaquàs” i teatralitzades per Origami Teatre, sota la coordinació de Via Heraclia, més de quaranta persones van gaudir d’aquesta activitat.

Les activitats continuaran el divendres 27 de febrer. A les 19 hores tindrà lloc la inauguració de l’exposició fotogràfica “Alaquàs en Festes” així com el lliurament dels premis del I Concurs de Fotografia que dóna nom a aquesta exposició i que es va posar en marxa en Festes Majors per d’oferir una mirada diferent i innovadora convidant a participar a qualsevol interessat en fotografiar l’esperit de la festa més alaquasera. A continuació s’inaugurarà l’exposició fotogràfica “Un Castell d’imatges”, que romandrà ubicada a la sala la Nova fins l’11 de juliol. Es tracta d’una mostra que oferirà fotografies inèdites sobre el monument al llarg de la seua història. A les 20 hores a la sala la Xemeneia, dins de la programació Música al Castell, hi haurà un concert a càrrec de la Unió Musical d’Alaquàs.

**Espectacle i tallers infantils**

El Castell d’Alaquàs vol celebrar també el seu aniversari amb els xiquets i xiquetes d’Alaquàs amb una festa infantil que tindrà lloc el dissabte 28 de febrer d’11 a 14 hores a la porta del monument. Hi haurà tallers infantils i a les 12 hores tindrà lloc la representació teatral de l’obra infantil _Petiteses_ a càrrec de Rodamons Teatre.

**Visites guiades**

El dissabte hi haurà visites guiades al monument amb l'afegit de poder pujar a una de les torres del monument. L’horari de visites serà a les 10 i a les 11:30 hores. Per inscriure’s a les visites, cal enviar un correu electrònic a visitescastell@alaquas.org o cridar al telèfon al 961122828.

**Presentació novel·la “La hoja de malva”**

Les activitats es tancaran el dissabte per la vesprada amb la presentació de la novel·la “La hoja de malva” d’Adrià Hernández, el primer treball literari de l’autor, després d’haver passat per altres arts com la pintura i la ceràmica, en el que es submergeix en els orígens d’Alaquàs oferint una visió de conjunt de les famílies que van construir, van habitar i van regir el destí del Castell d’Alaquàs. Serà les 19:30 hores a la sala la Xemeneia